बेनि अनगायैबो ब्रेक डान्स,मिनि सार्कास,मिना बाजार नागरडला,लटारि,देग्लायनि साबसिन हामसिन बरʼ नाइजाब आफाद,दाउदैनि बर्ड गेलेनाय,रिं खुबैनाय - आरो मा मादि मेलानि थिलियाव जायगा बिफैदोंथाय ।जुवादारफोरा जाथ्रा गाउननि खरसाखौ बानबावोब्ला एबा मिना बाजारा रेटखौ बारायनानै होबावोब्ला सानबानि जायगायाव सान स्निसिम मेलाखौ सेंग्राफोरा बाराय बावनोबो नागिरदों ।फुजा कमिटिनि आफादगिरि आइला माहाजोन,नयाराम पुरहित आरो माखासे हाथाइ गाहेला सोद्रोमाफोरा बिखायाव गुरलाब गुरलाब बेज गाननानै फुजा कमिटिनि लांदां अफिसाव ग्रोन बखानानै दोननाय सियाराव जदों,गल्फ सावरायदों मेलानि,जायगानि जौगानायनि,आबाद जौगानायनि,टेकटारनि लन बखनायाव सेंग्राफोरनिआखाइ,ओंख्रि - ओनला,फरायनाय आरो स्रोदै दानि मुगानि सेंग्राफोरनि आखल - आखु.. ।दफा उन उन बिखायाव दा दा बेज लानानै कमिटिनि गाहेलाफोरा मेलानि दोंफ्रोमबो लामा लामा जʼ जʼ गिदिंदों ।